Page:Cherrie and the slae.pdf/15

 AND THE SLAE, 3 IV. The air was sober, saft and sweet, Nae misty vapours, wind nor weet, But quiet, calm and clear ; To foster FLORA's fragrant flowr's, Whereon APOLLO's paramours Had trinkl’d mony a tear; The which like silver shakers shin'd Embroid'ring beauty's bed, Wherewith their heavy heads declin'd In May's colours clad: Some knopping, some dropping, Of balmy liquour sweet, Excelling and smelling, Through PHæBUS' whalsome heat. V. Methought an heav'nly heartsome thing Where dew like diamonds did hing, Owre-twinkling all the trees, To study on the flurist twists, Admiring nature's alchymists, Laborious busy bees; Whereof some sweetest honey sought, To stay their lives frae starve, And some the waxy vessels wrought, Their purchase to preserve : Sae heaping, for keeping It in their hives they hide, Precisely and wisely, For winter they provide.